ZIGA ต้นทุนการเงินพุ่ง กดกำไร Q1 ลดฮวบ 60% เหลือ 12 ลบ.
ZIGA รายงานกำไรไตรมาส 1/65 ที่ระดับ 12.10 ลบ. ลดลง 60% จากปีก่อนมีกำไร 30.31 ลบ. เซ่นต้นทุนการเงิน-ต้นทุนในการจัดจำหน่ายและบริหารเพิ่ม
ZIGA รายงานกำไรไตรมาส 1/65 ที่ระดับ 12.10 ลบ. ลดลง 60% จากปีก่อนมีกำไร 30.31 ลบ. เซ่นต้นทุนการเงิน-ต้นทุนในการจัดจำหน่ายและบริหารเพิ่ม
17 พ.ค. 2565

บริษัท ซิก้า อินโนเวชั่น จำกัด (มหาชน) หรือ ZIGA รายงานผลการดำเนินงานงวดไตรมาส 1/65 มีกำไรสุทธิ ดังนี้

โดยบริษัทฯ มีรายได้รวมในไตรมาส 1 ปี 2565 และ ปี 2564 เท่ากับ 458.8 ล้านบาท และ 269.7 ล้านบาท ตามลำดับ เพิ่มขึ้นจำนวน 189.1 ล้านบาท หรือคิดเป็นอัตราการเพิ่มขึ้นของรายได้รวมร้อยละ 70.1 โดยการเปลี่ยนแปลงสามารถสรุปได้ดังนี้
รายได้จากการขาย ในไตรมาส 1 ปี 2565 และ ปี 2564 เท่ากับ 444.3 ล้านบาท และ 266.5 ล้านบาท ตามลำดับ เพิ่มขึ้นจำนวน 177.8 ล้านบาท หรือคิดเป็นอัตราการเพิ่มขึ้นของรายได้จากการขายร้อยละ 66.7 และมีรายได้จากการขุดสกุลเงินดิจิทัลในไตรมาส 1 ปี 2565 เท่ากับ 10.9 ล้านบาท และมีอัตรากำไรขั้นต้นในไตรมาส 1 ปี 2565 ร้อยละ 8.1 ซึ่งลดลงเมื่ออเปรียบเทียบกับช่วงระยะเวลาเดียวกันในปีก่อ น เนื่องมาจากต้นทุนสินค้าที่ปรับตัวสูงขึ้นจากปัญหาของวิกฤตการณ์แพร่ระบาด covid ขณะที่บริษัททยอยปรับเพิ่มราคาขายเพื่อลดผลกระทบของลูกค้า
รายได้อื่น ในไตรมาส 1 ปี 2565 และปี 2564 เท่ากับ 3.6 ล้านบาท และ 3.2 ล้านบาท ตามลำดับ เพิ่มขึ้นเมื่อเปรียบเทียบกับช่วงเวลาเดียวกันในปีก่อนจำนวน 0.4 ล้านบาท โดยสวนใหญ่เพิ่มขึ้นจากรายได้จากการขายเศษวัสดุ
ต้นทุนในการจัดจำหน่ายและบริหารรวม ในไตรมาส 1 ปี 2565 และ ปี 2564 เท่ากับ 19.2 ล้านบาท และ 17.1 ล้านบาท ตามลำดับ เพิ่มขึ้นจำนวน 2.1 ล้านบาท คิดเป็นร้อยละ 12.3 อย่างไรก็ตามบริษัทฯยังคงรักษาระดับของต้นทุนในการจัดจำหน่ายและบริหารในส่วนของการดำเนินงานตามปกติให้อยู่ในเกณฑ์เดิมได้
สำหรับต้นทุนทางการเงิน ในไตรมาส 1 ปี 2565 และปี 2564 เท่ากับ 5.0 ล้านบาท และ 3.6 ล้านบาท ตามลำดับ เพิ่มขึ้นจำนวน 1.4 ล้านบาท คิดเป็นอัตราการเพิ่มขึ้นร้อยละ 60.2
ทั้งนี้บริษัทฯ มีขาดทุนจากอัตราแลกเปลี่ยนเงินตราต่างประเทศในไตรมาส 1 ปี 2565 และ ปี 2564 เท่ากับ 0.4 ล้านบาท และ 7.0 ล้านบาท ตามลำดับ ลดลงจำนวน 6.6 ล้านบาท คิดเป็นอัตราการลดลงร้อยละ 94.5
อย่างไรก็ตาม บริษัทฯ มีกำไรสุทธิในไตรมาส 1 ปี 2565 และ ปี 2564 เป็นจำนวน 12.1 ล้านบาท และ 30.3 ล้านบาท ตามลำดับ โดยอัตรากำไรสุทธิของบริษัทฯคิดเป็นร้อยละ 2.6 และร้อยละ 11.2 ของรายได้รวมในไตรมาส 1 ปี 2565 และ ปี 2564 ตามลำดับ เมื่อเปรียบเทียบกับช่วงเวลาเดียวกันในปีก่อนบริษัทฯมีกำไรสุทธิลดลง 18.2 ล้านบาท หรือคิดเป็นอัตราการลดลงของกำไรสุทธิร้อยละ 60.2 โดยบริษัทฯมี EBITDA ในไตรมาส 1 ปี 2565 และปี 2564 เป็นจำนวน 30.0 ล้านบาท และ 48.5 ล้านบาท ตามลำดับ